Nemesio Montiel

Nemesio Montiel Fernández, nado en Laguna del Pájaro, Zulia, Venezuela o 25 de novembro de 1943 e finado en Maracaibo o 26 de abril de 2021, tamén coñecido polo seu nome en lingua wayuu Nemesio Montiel Ja'yaliyuu, foi un docente, sociólogo, escritor, activista polos dereitos indíxenas, político e antropólogo venezolano de orixe wayuu.

 Traxectoria 
Montiel naceu en Laguna del Pájaro (Alitasía), estado Zulia, dentro do clan Ja'yaliyuuFalleció el antropólogo wayuú Nemesio Montiel Fernández . Diario del Norte e descendente do líder indíxena Torito Fernández.El profesor Nemesio Montiel falleció por complicaciones del Covid-19. El Universal Obtivo o grao de Antropoloxía Social e Aplicada e Indixenismo na Universidade Central de Venezuela en 1972, presentando como traballo de grao "La Guajira: Perspectivas Antropológicas, según un Guajiro", coa que obtivo a cualificación summa cum laude,El Zulia pierde a su palabrero mayor: fallece Nemesio Montiel Fernández. Sultana del Lago Editores. converténdose así no primeiro antropólogo venezolano de orixe indíxena.Falleció el antropólogo zuliano Nemesio Montiel Fernández por covid-19. Tal Cual

 Activismo 
Montiel chegou a ser coñecido polas súas achegas e loita polos dereitos dos pobos indíxenas, exercendo como Secretario Xeral do Consello Nacional de Comunidades Indíxenas e representante do Comité de Defensa do Guajiro en 1969, Coordinador Xeral da Confederación de Indíxenas de Venezuela, Caracas entre 1973 e 1975, así como guionista de varios espazos radiais e de televisión nos que se abordaba a situación do indíxena en Venezuela e presidente do Observatorio Wayuu Colombo Venezolano.

 Docencia e cultura 
Nemesio Montiel dedicou grande parte da súa carreira profesional ao eido académico, ditando clases de pregrao e posgrao na Universidade do Zulia e na Universidade de Oriente, así como a coordinar as actividades culturais da Universidade do Zulia, da cal foi o seu Director de Cultura entre 2001 e 2008 e asesor indíxena do Vicerreitorado Académico da mesma entre 2008 e 2011.

 Carreira política 
Montiel foi elixido deputado ao Congreso da República de Venezuela polo estado Zulia entre os anos 1989 e 1993, así como Secretario de Cultura do Estado Zulia entre os anos 1990 e 1994, salientando a súa xestión pola creación da Escola de Música Wayuu e que se decretase o wayuu como segundo idioma oficial do estado.

Montiel faleceu o 26 de abril de 2021 por mor de complicacións relacionadas coa COVID-19, na cidade de Maracaibo, Venezuela.

 Publicacións 

 Ensaios e traballos académicos 
Nociones históricas de los guajiros. Escola de Traballo Social de Universidade do Zulia, 1976.
Recopilación de Documentos sobre Indigenismo en América. Facultade de Dereito da Universidade do Zulia, 1976.
La Guajira: historia, costumbres, tradiciones, ciencias y situación actual. Escola de Traballo Social de Universidade do Zulia, 1976.
Apuntes Históricos sobre Sinamaica [Suchukua Karrouya]. INCE, 1978.
Los Guajiros: Rasgos Históricos y Resistencia Etnica. Ministerio de Información e Turismo de Venezuela, 1980.
Testimonios sobre la Lucha y la Reafirmación Etnica. Vicerreitorado Administrativo da Universidade do Zulia, 1988. 
Movimiento Indígena en Venezuela. Secretaría de Cultura da Gobernación do Estado Zulia, 1993. 
Los wayuu, resistencia étnica, derechos específicos e interculturalidad. Editorial Ediluz, 2005.
Los A'laülaa y compadres wayúu. Editorial de Universidade do Zulia, 2006.
La nueva relación de los pueblos indígenas con el Estado venezolano. Universidade do Rosario, 2010.

 Novelas 
E'irrukuirra (Linajes). Editorial Ediluz, 2001.

 Notas 

Categoría:Nados en 1943
Categoría:Finados en 2021
Categoría:Pobo wayuu
Categoría:Escritores en lingua wayuu
Categoría:Escritores de Venezuela